### Beslutning

Godkendt.

Afbud: Rita Lassen (Stedfortræder: Bodil Skov), Ruth Christoffersen

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces. Ubby-Jerslev lokalområde søger om frigivelse af midler til etablering af to legepladser - en i Jerslev og en i [adresse].

## Indstillinger

Direktøren indstiller, at

1. Ansøgningen imødekommes med en rammebevilling på 1 mio. kr.
2. Der afsættes 10 % af anlægssummen til drift og vedligehold.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Ubby-Jerslevs samlede andel af de to Få det fikset puljer er 2 mio. kr., hvoraf der resterer til disponering 2 mio. kr. kr. da lokalområdet ikke tidligere har forbrugt midler.

Ubby-Jerslev lokalområde har på borgermøde den 7. juli 2022 godkendt et projekt til 1 mio. kr. til etablering af to legepladser i henholdsvis [adresse] og Jerslev. Den samlede anlægssum for de to legepladser udgør 1.987.760 kr. Lokalområdet forventer at rejse fondsmidler til at dække beløbet udover det, de får fra Få det fikset puljen.

Legepladsen i [adresse] er en udvidelse af en allerede eksisterende legeplads på [adresse]. Det nye aktivitetsområde tilgodeser flere aldersgrupper og har bevægelse og samvær i fokus.

Legepladsen i Jerslev bliver placeret i det nordøstlige hjørne af [adresse], og er primært til de 0-4-årige. Et stort sørøverskib med mange forskellige udfoldelsesmuligheder har til formål at understøtte, at målgruppen kan få adgang til leg, også når byens institutioner er i brug i dagtimerne.

*Drift og vedligeholdelse*

De afledte omkostninger til drift, vedligeholdelse, årlig legepladsinspektion, hærværk, tømning af eventuelle ekstra skraldespande mv. vurderes til årligt at udgøre 10 % af anlægssummen.

Det er administrationens anbefaling, at de afledte driftsomkostninger opgøres og tilrettes det administrative driftsbudget fra året efter, at legepladserne er etableret.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om etablering af to legepladser i henholdsvis [adresse] og Jerslev. Projektet indebærer, at der skal søges om byggetilladelse og udledningstilladelse.

## Økonomiske konsekvenser

Ubby-Jerslev lokalområdes samlede andel af de to Få det fikset puljer er 2 mio. kr.

Den samlede anlægssum til etablering af de to legepladser er 1.987.760 kr.

Lokalsamfundet har stemt om at bruge 1 mio. kr. af puljen til gennemførsel af projektet.

Når de afledte driftsomkostninger er beregnet, tilrettes det administrative budget fra året efter,
at legepladserne er etableret.

[adresse] bemærkninger er indarbejdet i sagen.

### Sagens forløb

11/09/2024 Økonomiudvalget
Anbefales.

Afbud: Gyda Nielsen